**Kjell Marcussen** (født 19. mai 1952 i Arendal) er en norsk komponist og musiker. Han er medlem av Norsk Komponistforening og var styreleder i Ny Musikks Komponistgruppe fra august 1986 til 1988.

Biografi
--------

### Utdannelse

Marcussen er er utdannet som gitarpedagog ved Agder musikkonservatorium i Kristiansand, hvor han avla sin eksamen i 1976. Videre studier tok han ved Royal Academy of Music under prof. Hector Quine gitarspill og Edvin Roxburgh komposisjon. Senere fulgte to år ved Guildhall School of Music and Drama, hvor hans lærere var henholdsvis Gerhald Lee (gitar) og Robert Saxton (komposisjon).

### Karriere

Marcussen hadde sin debut både som komponist og gitarist ved Cardiff Festival of Music i 1982, hvor han var invitert som resultat av en konkurranse. Gitaren har naturlig nok en sentral plass i Marcussens kompositoriske landskap, både som soloinstrument og som deltaker i kammermusikalske sammenhenger. Hans musikk har vært presentert ved en rekke internasjonale festivaler og er brukt både i TV og radio, samt på mange CD-innspillinger. Verkene hans er fremført av en rekke ensembler som Oslo Filharmoniske Orkester, Trondheim Symfoniorkester og Oslo Sinfonietta.

Marcussens *Festivalouverture* for symphonic band fikk en av fem ærespriser ved 15. Concorso Internazionale di Composizione Originale per Banda i Corciano 1994. Han har senere skrevet flere verker for mennesker med spesielle behov.

Marcussen har komponert kantater, orkesterverk, en mengde kammermusikk og solostykker. Sentralt står den dramatiske kantaten *Tordenskiold* som har vært fremført hjemme og i utlandet. Hans viktigste verk er ellers: *Concerto for Guitar and Chamber Ensemble*, Tre gitarsonater, *Variete suite* for fire gitarer, *Mysterium Sanctitatis* for fløyte og gitar, Sonate for fløyte og gitar, *Serenata* for mandolin og gitar, 12 Preludier for solo gitar, *Songs for Baritonsinger and Piano*, *Concerto for Saxophone and Orchestra* og *Concertino for Guitar and Strings*.

Hans musikk er fremført av ensembler som Oslo Filharmoniske Orkester, Trondheim Symfoniorkester, Oslo Sinfonietta, samt en rekke internasjonale orkestre og ensembler. Hans dobbeltkonsert for viola og vello er fremført i en rekke land og hans duetter for viola og cello blir hyppig brukt verden over. og har ellers vært presentert ved en rekke internasjonale festivaler og har vært brukt både i TV og radio, samt på CD-innspillinger.

Marcussen skriver musikk innen de fleste genre og ofte med et pedagogisk tilsnitt. Han er kjent for sitt kompositoriske håndverk og sin instrumentkunnskap.

Produksjon
----------

### Verksliste (utvalg)

#### Orkester

* *Fauve* (for orkester) durata 13’ (1984)
* *Igor* (for orkester) (1985)
* *Festivalouverture* (for Orchestra) (1994)
* *Festivalouverture* (for Symphonic Band) (1994)
* *Ephphatha* (For Orchestra) (1997)
* *Juvenis Suite* (for orkester) (2004)
* Double-concerto for viola / cello and chamberorchestra
* Doubler-concerto for harp / bassoon and chamberorchestra
* "Officium" for fire solister, kor og ensembel (orgel)
* Concerto for altosaxophone and orchestra

#### Sinfonietta

* *Esperanza* (for sinfonietta) durata 16’ (1988)

#### Kammerensemble

* *Concerto* for Guitar and Chamber Ensemble durata 20’
* *5 x* for Wind Quintet durata 11’ (1981/86)
* *Antifonale* (for åtte blåsere (brassband), orgel og slagverk) durata 13’30’’
* *Concertino* (for Guitar Orchestra and guitar soloist)
* *Fanfaristika* (for 4 trekkspillgrupper + bass) durata 1’30" (1986)

#### Mindre ensemble/solistiske verk

* *Forsommer* (fløyte og harpe) durata 4’ (1990)
* *Introduction and Allegro* For two Guitars (1989)

### Diskografi

* Lise Strandli Pedersen,  *Norwegian music for solo violin* (2010)
* Arne Brattland,  *Equilibrium* (2005)
* Arctic Guitar Trio,  *Varieté* (2004)
* Duo Novo,  *Outside-Inside Duo Novo plays Marcussen* (2001)
* Kjell Marcussen,  *Festivalouverture – Tordenskioldkantate* (1995)

Referanser
----------

1. ↑  «Norsk Komponistforening, medlemsliste». Arkivert fra originalen 20. juni 2011. Besøkt 14. april 2011.
2. ↑
3. ↑  Kilde: Norsk Musikkinformasjon (MIC)

Eksterne lenker
---------------

* Marcussen på Norsk Musikkinformasjon
* "6 Preludes for solo guitar" av Kjell Marcussen på YouTube
* Tordenskioldkantate – opptak av NRK-programmet Musikkpaviljongen fra Nasjonalbibliotekets arkiver
* Marcussen på Norsk Komponistforenings hjemmeside[*død lenke*]
* Verkliste fra NB noter

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |